cyanic-selkie/wikianc huggingface dataset:
135
Други календари
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5643 и 5644 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4885 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3895 и 3896 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 888.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 135 година се протега во 2771 и 2772, додека според второто гледиште, годината трае во текот на 2831 и 2832 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 678. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 502 и 501 година пред хиџра.
Игор Мандиќ
Животопис
Дипломирал компаративна книжевност на Филозофскиот факултет во Загреб во 1963 година. Од 1966 година е вработен во Вјесник, како критичар во дневните весници, како колумнист за „Вјесник у сриједу“ и како внатрешен рецензент, уредник и автор на текстови во некои од изданијата на Вјесник. Од 1993 до 1995 година пишувал културни коментари за Слободна Далмација, а во 1997 година станал слободен уметник, објавувајќи во различни весници, меѓу кои и Нови пламен. Бил главен уредник на весникот Вјесник (2000). Живеел и работел во Загреб, каде што починал на 13 март 2022 година.
Политички ставови
Во емисијата Во недела во два, Мандиќ рекол дека Татковинската војна била „граѓанска војна“ и дека тоа не е агресија туку уназадување бидејќи е нормално да се очекува побуна на Србите за ситуацијата во Хрватска. Тој бил против независноста на Косово бидејќи, според него, Космет е српска земја. Исто така, изјавил дека се противи на независноста на Црна Гора. Тој смета дека Србите и Хрватите се „две племиња од ист народ“ и дека е за повторно создавање на федерална заедница.
Дел од изјавата на Мандиќ од комеморацијата во Јадовно на 26 јуни 2011 година (според српските Новости): „Усташкиот колачки менталитет сè уште е во хрватскиот народ и тоа можам да го викам од облакодерот на плоштадот на Републиката во Загреб“... ''„Сѐ додека има злонамерни извици на стадионите, графити... а зад таа омраза и ирационален бес потпомогнати од политиката, нема да има среќа. Што е уште полошо, зад сето тоа се крие интересот на цела фашистичка Европа.''
Кипар на Евровизија
Кипар е земја учесничка на Евровизија која досега нема победено. Прво учество го зема во 1982 година.
NGC 2599
NGC 2599 — спирална галаксија во соѕвездието Рак, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2599 се споменува и како UGC 4458, MCG 4-20-67, MK 389, IRAS 08292+2243, CGCG 119-122, KUG 0829+227A.
Откривање
Објектот е откриен на 16 ноември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 8 ч 32 м 11,2 с, а неговата деклинација, односно висината на лакот на тој агол, + 22° 33' 39". Положбениот агол на објектот е во износ од 105°.
Билстринген
Билстринген (Bülstringen) — општина во округот Берде, во Саксонија-Анхалт, Германија.
Коста Вујиќ
Коста Вујиќ ( Земун, 1 мај 1829 година (во некои извори 1824 ) - Белград, 26 март 1909 година ) бил професор по германски јазик во Првата белградска гимназија и еден од најзначајните личности во Србија во 19 век.
Биографија
Роден е во 1829 година во Земун, каде што завршил српско и германско училиште. Гимназија во пет одделенија учел во Сремски Карловци, а шесто одделение завршил во Првата машка гимназија во Белград. Покрај Филозофскиот факултет, кој го завршил во Белград, две години ја посетувал и Мудрословното одделение на Правниот факултет на Лицејот.
Во ноември 1857 година склучил контракт(договор) за работа во белградската гимназија. За време на службата во Белград (од 1857/1858; 1872), Крагуевац, Пожаревац, Заечар, Неготин и Шабац (1876), предавал германски и српски јазик, српска историја, историја на српската книжевност, црковно пеење и бил диригент на ученички хор на Крагуевачката полугимназија (од 1858 година).
Погрешно се смета дека Коста во младоста му бил близок пријател на поетот Бранко Радичевиќ. Станува збор за медицинар наречен „Прото“ со исто име и презиме, син на белградскиот прота Вујиќ, кој починал како млад лекар од туберкулоза! Бил помошник уредник и уредник (1860-1865) на „Српски новини“ на Милош Поповиќ, објавувајќи голем број написи во нив. Извесен период соработувал и во списанието „Школа“ на Милан Ѓ. Миличевиќ. Ја превел книгата „Историја на Ѓорѓи Кастриотиќ“.
Кога предавал српски јазик во Белград, еден поранешен ученик оставил белешки за него како негов професор во своите своите спомени. Се занимавал со неговиот лик и одлик. Коста се гледал однадвор: „мал, шишкав, стомачест, обраснат со маснотии, широка уста, покриена со, широки сиви мустаќи пожолтени под носот на тутунот“. А кога станува збор за неговиот лик: „Инаку, Вујиќ, вреди да се каже вистината, беше човек со добрина и незлобност“. Како наставник: „Коста Вујиќ немаше големи професорски амбиции. Бил попустлив кон учењето и успесите на своите ученици, само ако не го секирале. Но затоа тој бил феноменален гурман.“
Тој бил боем и голем гурман и ручал во четири гостилници секој ден. Јадел супа кај „Рускиот цар“; говедско месо на „Коларац“, чорба кај „Балкан“ и печење со чаша вино во „Париз“ или во „Голема Србија“.
На сопствена желба се пензионирал во април 1889 година, како предавач во Втората белградска гимназија. Таа година го добива орденот Св. Сава IV степен. Професорот Коста Вујиќ, кој никогаш не се оженил, а бил познат по добриот апетит, починал едно попладне во својот стан. Полицијата ја известила белградската општина и бил направен попис на неговите работи „бидејќи починатиот никаде нема никого“. Погребан е во 1909 година на Новите гробишта, во гробницата што ја изградил за време на неговиот живот.
Познати ученици на професорот Коста Вујиќ
Професорот Коста Вујиќ бил близок со своите ученици. Една од неговите реченици на крајот на службата во гимназијата била:
Тоа била неговата последна генерација која остана запаметена по плејадата ученици кои подоцна станаале познати. Меѓу другите негови ученици биле: Јован Цвијиќ, Јаша Продановиќ, Љубомир Стојановиќ, Михаило Петровиќ Алас, Павле Поповиќ, Милорад Митровиќ и Пера Тодоровиќ.
Клајнмахнов
Клајнмахнов (Kleinmachnow) — општина во округот Потсдам-Мителмарк, во Бранденбург, Германија.
Географија
Се наоѓа 19 километри југозападно од Берлин, веднаш до берлинскиот округ Штеглиц-Целендорф и 12 километри источно од Потсдам. Општината ја сочинува населбата Драјлинден.
Историја
Клајнмахнов е изграден долж поранешниот поток Беке (Bäke), денес заменет од Каналот Телтов изграден во 1906. Парво Махенов (Parvo Machenow) бил првпат споменат во земјишната книга во 1375 на царот Карло IV, потоа изборен кнез на Бранденбург. Во средновековни времиња речниот премин бил контролиран од замок, владеен од благородничкото семејство Хаке. Заедно со каналот била изградена брана кај Клајнмахнов, наскоро станувајќи негова знаменитост.
Од почетокот на 20 век, поранешното село се развило во влијателно предградие на Берлин. Во 1937 Вилхелм Онезорге, министер на Кралската пошта, го добил дворецот Хакебург (Hakeburg) како негова резиденција и воспоставил голем истражувачки објект за комуникации и електроника. Во Втората светска војна, Клајнмахнов бил место на принуден камп со околу 5.000 затвореници, вклучувајќи подкамп на Заксенхаузен.
Ноќта на 2-3 декември 1943, авионот Ланкастер на Кралскиот воздухопловни сили бил срушен над Клајнмахнов, а меѓу загинатите бил добро познатиот норвешки писател и поет Нордал Григ, во тоа време како воен кореспондент.
Во 1946, Партијата за социјалистичко единство на Германија (СЕД) го зазела Хакебург, кој бил седиште на партиската академија во следните години. Од 1961 до 1989 општината била опградена со Берлинскиот ѕид на три страни и автопатот близу Драјлинден (денес А115) бил место на главниот граничен премин. Од повторното обединување на Германија, Клајнмахнов имал голем пораст на населението, додека враќањето на бројни запленети имоти на оние сопственици кои побегнале од Источна Германија довеле до многу конфликти.
Плоштад Аристотел
Плоштад „Аристотел“ (Πλατεία Αριστοτέλους) — главниот плоштад во Солун, Егејска Македонија и се наоѓа на авенијата Ники, во центарот на градот. Дизајниран е од францускиот архитект Ернест Хебрард во 1918 година, но најголемиот дел од плоштадот е изграден во 1950-те години. Повеќето згради кои се наоѓаат околу плоштадот се реновирани, а северниот дел реставриран во 2000-те години.
Дванаесетте згради кои излегуваат на плоштадот, се запишани во списокот на згради уште од 1950 година.
Историја на плоштадот
Историјата на плоштадот Аристотел започнува со големиот пожар од 1917 година, кој уништил две третини од градот Солун.
Пред пожарот
Пред големиот пожар од 1917 година, на градот му недостатувало она што се сметало за 'суштинско' во европската архитектура. За време на владеењето на Отоманското Царство, градот се развивал без план, и имал тесни улички. Ернест Хебрард укажал на потребата од плоштади, и предложил да се изградат неколку големи плоштади во градот, вклучувајќи го и плоштадот Александар Велики (Megalou Alexandrou), кој денес е преименуван во плоштад Аристотел.
Плановите на Ернест Хебрард
Ернест Хебрард предвидел монументална оска за Солун која се протега од она што е денес плоштад Аристотел од страна на морето до плоштадот Венизелос и Римскиот Форум. Оската започнува на плоштадот Аристотел, кој било планирано да се нарече по Александар Велики. Во својот план за Солун, Хебрард го вовел елементот кој недостигал во архитектурата на градот до 1917 година: импозантни фасади. Како главни, архитектот ги користел елементите од византиската и западната архитектура повеќе отколку од отоманската архитектура, со што сакал да ја нагласи врската на градот со Византија. Овој стил е најочигледен на плоштадот Аристотел, каде неколку фасади на зградите содржат некои од оригиналните идеи на Хебрард. Споменикот на Александар Македонски требало да се најде во центарот на плоштадот.
Хебрард ја дизајнирал монументалната оска така што ако се гледа нагоре од плоштадот, може да се видат Солунските ѕидини и горниот дел од градот. Исто така, од плоштадот требало да се гледа она што Хебрард го нарекол Place Civique или Граѓански плоштад, кој требало да биде административен центар на градот, налик на европските: од лево Градското Собрание, судовите од десно, и големиот триумфален свод кој би се пружал од Граѓанскиот плоштад. Овој дел од неговиот дизајн никогаш не бил остварен поради недоволно средства, иако наредните археолошки ископувања открија античка римска агора на местото каде бил планиран Граѓанскиот плоштад.
Првиот концепт на Хебрард од 1918 година за плоштадот Аристотел е многу упростен. Наместо оригиналните дизајни, фасадите кои се изградени во 1950-те години се поскромни поради финансиската ситуација на земјата во тоа време, како и одлуката на владата на Венизелос од 1918 година да се гради со пари од приватни извори, а не од владини.
Плоштадот денес
Денес, плоштадот Аристотел е едно од најпознатите места во Грција и речиси синоним за градот Солун. Плоштадот има важна улога во животот на градот, но и на државата. Бројни митинзи и говори се организирани на овој плоштад, како митингот за Македонија во 1992 година. Потоа, плоштадот се користи за одржување на културни настани, како фестивали и годишни божикни и карневалски прослави. Секако, плоштадот е важна туристичка зона. Околу плоштадот се наоѓаат важни згради, како хотелот Електра Палас, најпознатото кино, и друго.
Религија во Мозамбик
Религијата во Мозамбик има значајна улога во животот на земјата. Најголема религија во земјата според последниот попис на Националниот институт за статистика во 2007 година е христијанството со 56.1%, додека втора по големина е исламот со 17.9%, 18,7% немале религија, а 7,3% се придржувале кон други верувања. Сепак има големо оспорување на овие проценти.
Религиозните заедници се расфрлани низ целата земја. Северните провинции се претежно муслимански, особено по должината на крајбрежниот појас, но некои области во северниот дел на внатрешноста имаат посилна концентрација на протестантски или католички заедници. Протестантите и католиците се генерално побројни во јужните и централните региони, но популацијата на муслиманското малцинство е исто така присутна во овие области.
Водечките муслимански водачи во земјата и Католичката црква во текот на историјата често се обидувале да ги елиминираат традиционалните домородни практики од нивните места за обожавање. Сепак, некои христијански и муслимански следбеници продолжуваат да ги инкорпорираат традиционалните практики и ритуали, а религиозните власти генерално дозволуваат такви практики. .
Странските мисионерски групи функционираат слободно во земјата. Некои групи нудат религиозни наставни центри во нивните локални заедници, додека други обезбедуваат стипендии за студентите да студираат во нивните земји. .
Уставот предвидува слобода на религијата, а Владата генерално го почитува ова право во пракса. .
Христијанство
Според Националната дирекција за религиозни работи во Министерството за правда, евангелските христијани ја претставуваат најбрзо растечката религиозна група во земјата. Општо земено, верските заедници имаат тенденција да ги привлекуваат своите членови од етнички, политички, економски и расни основи. .
Постојат 732 религиозни деноминации и 144 верски организации регистрирани во Одделот за верски работи на Министерството за правда. Во извештајниот период биле регистрирани 10 деноминации и 20 религиозни организации. Најголеми христијански религиозни групи се англиканци, Баптистите, Црквата на Исус Христос на светиите од подоцнежните дни, Методисти, Назарени, Презвитеријани, Јеховини сведоци, Римокатолици, Адвентисти на седмиот ден, како и Евангелисти, Православни и Пентекости.
Ислам
Најголемиот дел од муслиманите се сунити кои припаѓаат на Шафиската школа под влијание на суфизмот. Во земјата има и мало шиитско муслиманско население, главно од јужноазиско потекло. Растечката јужноазиска имигрантска популација главно е сунистичка која ја следи Ханифиската школа. Трите главни исламски организации се Исламски конгрес, Исламски совет и Азиската муслиманска заедница.
Сар
Сар (германски: Saarland) — една од шеснаесетте сојузни покраини на Германија. Главен град е Сарбрикен. Сар зафаќа површина од 2570 км2 и има 1.08 милиони жители. И по површина, но и по население, Сар е најмал од германските Flächenländer ("површински држави"), односно оние кои не се градови-држави.
Географија
Државата граничи со Франција (делот на Мосеј) на југ и запад, Луксембург на запад и Рајнска област-Пфалц на север и исток.
Државата е именувана по реката Сар, која е притока на реката Мосеј и тече низ државата од југ до северозапад. Повеќето жители живеат во градска агломерација на француската граница, обиколувајќи го Сарбрикен.
Сар е поделен во шест окрузи:
Gloria Groove
Даниел Гарсија Фелиционе Наполеон — бразилски поп пејач и драг квин.
Нама (Чук)
Нама или Нема е остров и општина во сојузната држава Чук во Микронезија. Островот е долг 1.5 км и широк 0.5 км. Островот е дел од Горните Мортлокови Острови, и се наоѓа на 60 км југоисточно од Чук и на 13 км северозападно од Лосап. Нама е доста населен остров и според податоците од 2010 година, островот имал 995 жители.
Хумелсхајн
Географија
Местото се наоѓа во јужниот дел на округот Зале-Холцланд. Соседни места се Гросојтерсдорф и Клајнојтерсдорф, Линдиг, како и местото Шмелн, Трокенборн-Волферсдорф, Лихтенау и Нојштат на Орла, Лангендембах и Орламинде. Низ местото поминува локалниот пат 1110.
Општински единици
Кон општината Хумелсхајн припаѓа и местото Шмелн.
Шенкенлендхен
Шенкенлендхен (Schenkenländchen) — општинска заедница во округот Даме-Шпревалд, во Бранденбург, Германија. Нејзиното седиште е во градот Тојпиц.
Георгиос Франгојанис
Животопис
Георгиос Франгојанис е роден во село Ано Буларој, Грција. Во 1904 година навлегол во Македонија и дејствувал како андарт во четите на Георгиос Влахос, Ираклис Патикас и Панајотис Папацанетјас обиколуваќи ги Серско и Халкидик.
Под водството на Аристовулос Којс на Света Гора извршил воена обука на месните селани и учествувал во прочистувањето на реонот околу манастирот Ксенофонт. Во 1909 година ја напуштил Македонија.
Георгиос Франгојанис учествувал како лајтант од резерва во Балканските војни, Првата светска војна и Грчко-турската војна од  1919-1922.
Заветрени Острови (Друштвени Острови)
Администрација
Архипелагот е административната субдивизија (subdivision administrative) на Француска Полинезија. Главен град на административната област на Заветрените Острови е Утуроа. Заветрените Острови е дел од петте административни области на Француска Полинезија и една од 6 изборни области за Собранието на Француска Полинезија (Поврзано: Политиката на Француска Полинезија).
Историја
Првиот Европеец кој стигнал на архипелагот бил Џејмс Кук на 12 април 1769 во текот на Британската експедиција за да го набљудува преминот на Венера кој бил видлив од Тахити. Честа заблуда е дека на ова прво патување (тој ги посетил островите двапати), групата ја нарекол "Друштвена" во чест на Кралското друштво. Кук запишал во неговиот дневник дека островите ги нарекол Друштвени, бидејќи се во блиску едни до други.
Космос-948
Општи податоци
Сателитот е лансиран од космодромот Плесецк, СССР на 2 септември 1977 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 5900 килограми. Космос-948 бил надгледувачки сателит.
Заветрени Острови (Друштвени Острови)
Географија
Островите се планински, составени од вулкански карпи. Тие се формираат на трахит, долерит и базалт. Има подигнати корални лежишта високо на планините а лавата се јавува во различни форми, дури и во цврсти текови. Вулканската активност престанала толку одамна што кратерите се речиси целосно уништени од ерозија.
Космос-948
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 88,8 минути, додека аголот на наклонетост на орбиталната рамнина во однос на рамнината на екваторот изнесувала 81,3°. Најголемото растојание од Земјата го достигнал на 226 км, а најмалото на 211.
Заветрени Острови (Друштвени Острови)
Флора и фауна
Флората вклучува лебно дрво, пандан и кокосови палми. Ограничената копнена фауна вклучува диви свињи, стаорци, мали гуштери. Постојат неколку видови на слатководни риби кои живеат во малите струи на островите, но коралните гребени околу островите покажуваат широк спектар на риби и други видови кои живеат во солената вода.
Туризам
Туризмот е двигател на економијата. Во земјоделието, главните производи се копра, шеќер, рум, седеф и ванила.
Наводи
<references group="" responsive="">
Димитриос Хаѕулас
Димитриос Хаѕулас (Δημήτριος Χατζούλας) бил андартски капетан, деец на грчката вооружена пропаганда и учесник во Борбата за Македонија.
Животопис
Димитриос Хаѕулас е роден во кавалското село Косруп, тогаш во Османлиското Царство, денес Месоропи, Грција. по засилувањето на грчката вооружена пропагнада формирал андартска чета и со неа ги обиколувал Кушница и Драмско.
Тој бил близок соработник на грчкиот конзул од Кавала Стилианос Мавромихалис. =Извори==
Фиа Бакстром
Кариера
Уметничката практика на Бакстром опфаќа и релациона и концептуална уметност. Нејзиниот резултат се движи помеѓу производство на настани, изложби, реклами за списанија, постери и разговори. Во 2005 година, Бакстром ја организирала изложбата Помал Њујорк како одговор на Изложбата MoMA PS1 MoMA Greater New York. Изложбата во стилот на Салонот за одбивање подоцна ќе биде прикажана како дел од официјалната изложба на Големиот Њујорк во MoMa PS1.
Во 2011 година ја претставувала Шведска на Биеналето во Венеција.
Во 2018 година и била доделена наградата за литар Бернард Хајдзик - Центар Помпиду.
2024
2024 (Римски бројки) ќе биде престапна година според грегоријанскиот календар. Тоа ќе биде 2024 година од новата ера, 24. од третиот милениум, 24. од XXI век и петта од 2020-тите.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7532 и 7533 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6774 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5784 и 5785 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2777.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 2024 година се протега во 4660 и 4661, додека според второто гледиште, годината трае во текот на 4720 и 4721 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2567. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1445 и 1446 исламска година.
Стефан Стамболов
Стефан Стамболов ( - ) бил бугарски револуционер, новинар, поет, политичар и државник, кој во 1880 год. станал народен пратеник и потпретседател на Народното собрание, а во 1884 и негов претседател.
Рани години
Роден е во (Трново). Учи во Трново и Одеса. Учесник е во револуционерните борби на бугарскиот народ за ослободување пред 1878 г. Активен учесник е и во присоединувањето на Источна Румелија (против волјата на Русија) во 1885 г.
Политичка кариера
Бил и еден од главните идеолози и организатори на комитетите „Единство” 1878-1879. Тој го помогнал и доаѓањето на германскиот принц Фердинанд I Сакс-Кобург-Готски (1861-1948) за бугарски кнез (1887), а самиот станал премиер со изразито прозападна и антируска ориентација. Бил ценет во западните држави како политичар, кој сакал да ја ослободи својата земја од зависност од Русија. Во периодот од 1 декември 1893 година до 31 мај 1894 година бил министер на народното просвештение во Кнежевство Бугарија.
Убиство
На 15 јули 1895 година врз Стамболов бил извршен обид за убиство од Михаил Ставрев и други македонски дејци, блиски до Наум Туфекчиев, и по три дена умира од повредите. Повод за убиството била одмазда за смртта на Коста Паница – бивш сојузник на Стамболов, кој со содејство на Русија прави опид за воен преврат и како резултат на тоа е екзекутиран. Стамболов е нападнат два дена пред делегацијата за помирување со Русија да биде примена од рускиот цар Николај II.
Нова џамија (Борино)
Нова џамија (Борино) — нова селска џамија во селото Борино, во Општина Крушево, Македонија.
Местоположба
Џамијата се наоѓа во средишниот дел на селото, сместена во близина на основното училиште.
Републики во Русија
Руската Федерација се дели на 85 федерални субјекти (составни единици), 22 од нив се републики. Републиките се територии со неруско население. Локалните етнички групи се нарекуваат „титуларни националности“. Заради децении (во некои случаи векови) внатрешна имиграција во рамките н Русија, оваа националност обично не е мнозинството во таа република.
Уставен статус
Републиките се разликуваат од другите федерални субјекти по тоа што имаат право да постават свој службен јазик (Член 68 од рускиот Устав) и да имаат свој устав. Другите федерални субјекти, како краеви (територии) и области (провинции), го немаат ова право. Секоја република има свој претседател.
Нивото на фактичка автономија варира од единица до единица, но обично таа е прилично голема. Парламентарните собранија на републиките често имаат донесувано закони кои се косат со федералниот устав, и претседателите на републиките знаат да бидат многу моќни. Меѓутоа оваа автономија е прилично намалена под водството на Владимир Путин, Претседател на Руската Федерација од 2000, кој се залага за превласт на федералниот устав.
Воспоставувањето на седум големи краеви над регионите и управители назначени од претседателот ја има зајакнато власта на законот и следењето на уставот во републиките. Покрај тоа, Путин го има зајакнато законодавството во републиките, а ја има заслабнато извршната власт. Сега претседателите на републиките ги назначува самиот претседател на Русија, но ваквата номинација мора да биде прифатлива за парламентот на таа република.
ВО најголемиот дел од републиките има некаков вид на сепаратистичко движење, но овие не се многу силни. Меѓутоа меѓу Tатарите, Bашкирите, Jакутите и еченците има силна поддршка за отцепување. Но оваа замисла е прилично проблематична заради етничкиот состав на населението во тие републики (Татарстан, Башкортостан, Јакутија); (заради Чеченската војна, денес многу малку нечеченци живеат во Чеченија).
1518
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 7026 и 7027 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 6268 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 5278 и 5279 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 2271.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1518 година се протега во 4154 и 4155, додека според второто гледиште, годината трае во текот на 4214 и 4215 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 2061. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 923 и 924 исламска година.
Ли Томлин
Ли Марк Томлин (роден на 12 јануари 1989) — англиски фудбалер кој игра за Питерборо Јунајтед како напаѓач или по крилните позиции. Тој претходно играше за Лестер Сити и Рашден и Дајамондс.
Почетоци и настапите за Рашден и Дајмондс
Томлин ја започна својата кариера во младинскиот погон на Лестер Сити во 1998 година, пред да продолжи да тренира во младинските категории на Рашден и Дајамондс во 2005 година. Во октомври 2005 година, тој стана најмладиот фудбалер на Рашден кој дебитирал за клубот со само 16 години и десетина месеци, кога тој влезе како замена на местото на Дру Бротон во 74 минута. Во текот на остатокот од сезоната тој направи уште неколку настапи влегувајќи од клупата, но неговиот прв старт во почетните 11 дојде во ноември 2005 година, во преигрувањето на натпреварот од првиот круг на ФА Купот против Халифакс. Тој направи 21 настап во Лига Две во сезоната 2005-06.
Пред-сезонските натпревари за сезона 2007-08 тој ги почна многу силно, постигнувајќи еден гол против Нотингем Форест, и обезбедувајќи си себе место во нападот пред силната конкуренцијата на Сајмеон Џексон и Мајкл Ренкин.
Тој бил префрлен по левата страна во средниот ред за време на сезоната 2009-10 под влијание на неговиот менаџерот Џастин Единбург кој е заслужен за неговиот развој и остварување на неговиот трансфер во професионалните дивизии на Фудбалската Лига. По крајот на сезоната била одбиена понуда од шест-цифри за Томлин од друга екипа од Англиската Blue Square Премиер лига, а се верува дека тоа била екипата на Кроули Таун. По ова од екипата на Рашден потврдиле дека ќе му биде понуден нов договор.
Питерборо Јунајтед
Тој потпишал за Лига Еден тимот Питерборо Јунајтед за сума од €250 000 на 6 август 2010. Тој му помога на тимот со многу напорна работа и дисциплина и успева да се здобие со промоција во Чемпионшип лигата веќе во првата сезона со нив. Тој беше стартер во финалето на плеј-офот во кое неговиот тим, популарните The Posh, го растурија Хадерсфилд со 3-0 на Олд Трафорд.
Томлин продолжува да ја развива својата репутација и во Чемпионшип лигата кога на 20 август 2011 година, тој го постигна својот прв професионален хет-трик во натпреварот против Ипсвич Таун, предводејќи го Питерборо до голема победа со огромни 7-1. На 10 декември 2011 година тој постигна прекрасен погодок со глава против тимот во кој поникна, Лестер Сити, за да му донесе бод на својот тим во натпреварот што заврши 1-1. Тој ја заврши сезоната со 8 гола.
Себастијан Фетел
Себастијан Фетел (германски: Sebastian Vettel; 3 јули 1987, Хепенхајм) е германски возач, четирикратен и светски првак во Формула 1, кој моментално се натпреварува за Scuderia Ferrari.
Фетел е роден на година во Хепенхајм, Германија. Во 2007 година ја започнал својата кариера во Формула 1 како тест возач на БМВ Заубер. Свое деби имал на трката за Големата награда на САД, кога настапил на местото на Роберт Кубица, кој пак бил повреден.
Во следната сезона, Фетел бил ангажиран како постојан возач за тимот на Скудерија Торо Росо. Својата прва пол позиција ја постигнал во 2008 година како најмлад возач во историјата на Формула 1, за Големата награда на Италија во Монца, а по ова ја забележил и првата победа, воедно и прва за својот тим Торо Росо.
Во 2009 година, Фетел својата кариера ја продолжил во тимот на Ред Бул Рејсинг, а сезоната ја завршил на второто место во вкупниот поредок. Веќе следната 2010, тој станал станал најмладиот светски првак со 23 години и 134 дена. Титулата успеал успешно да ја одбрани во следните три натпреварувачки сезони (2011, 2012 и 2013), притоа своевремено соборувајќи го рекордот на најмлад двократен, трикратен и четирикратен светски првак.
Во ноември 2014 година, тимот на „Ферари“ соопштил дека потпишал договор со Фетел, со важност до 2017 година.
Ран живот и личен живот
фетел е роден во Хепенхајм, во поранешна Западна Германија, Фетел во интервју изјавил дека бил лош уеник, но ја завршил матурата ("Abitur") во Штаркенбург-Гимназијата во Хепенхајм со значаен успех. Тој рекол дека негови херои од детството биле "Трите Михаели" – Михаел Шумахер, Мајкл Џордан, и Мајкл Џексон и споменал дека сакал да биде пејач како Мајкл Џексон, но заклучил дека не може бидејќи нема добар глас. Фетел исто така е обожавател на Битлси, со собрани неколку плочи, вклучувајќи Abbey Road и негова омилена песна била "Drive My Car". Во интервју на Top Gear, Фетел подвлекол дека бил обожавател на Британските комедии како што се Мала Британија и Монти Пајтон - животот на Брајан. Фетел живее во Турговија, Швајцарија меѓу другите автомобилски возачи и е обожавател на Германскиот фудбалски клуб Ајнтрахт франкфурт. Фетел се опишал себеси како натпреварувачки настроен, самостоен, и нетрпелив. Фетел исто така се појавил во реклами за Head & Shoulders. Фетел го позајмил гласот на ликот Себастијан Шнел во верзијата на филмот Автомобили 2 во синхронизацијата за германската публика.
Рана кариера
2006 година станала работна година за 18 годишниот возач во која тој бил промовиран за тест возач за БМВ Заубер во Формула Еден. И покрај натпреварувачката сезона со неколку победи, не освоил некое првенство. Фетел завршил на второто место во својата втора сезона во Ф3 Евросеријата, позади победникот и клупски колега Пол ди Реста. Исто така дебитирал во Формула Рено 3.5 серија во Мисано, каде што бил промовиран во втор, откога вистинскиот победник Пастор Малдонадо бил дисквалификуван. Следната трка на Спа-Франкошамп, неговиот прст бил речиси откорнат од летечко парче од болид во судир, и се очекувало да биде надвор од трките во тек на неколку седмици. Без разлика, тој успеал да се натпреварува во Мастерсот на Ф3 во Зандворт следниот викенд, каде што завршил на шесто место. Исто така тој поставил трет најбрз круг во трката, изненадувајќи го клупскиот шеф Фредерик Васер.
Фетел се натпреварувал во Формула Рено 3.5 серијата во 2007 година, и ја освоил првата победа на Нирбургринг. Тој бил во водство во првенството кога бил повикан за постојано во Формула Еден серијата. Неговото место било заземено од Михаел Амермулер.
БМВ Заубер (2006–2007)
Фетел станал трет возач на БМВ Заубер на Гран При на Турција во 2006 година, кога поранешниот нивни возач Роберт Кубица бил повикан да го замени Жак Вилнев за Гран При на Унгарија во 2006 година. На дебито како тест возач, Фетел поставил најбрзо време во вториот слободен тренинг во петокот пред трката. Со тоа, Фетел станал најмлад Формула Еден возач кој учествувал на Гран При викенд на свои 19 години и 53 дена, иако овој рекорд бил надминат од Макс Ферстапен. Тој исто така поставил неславен рекорд на добивање прва казна помалку од десет секунди од почетокот на својата кариера за надминување на брзината во пит-просторот на пат кон патеката првиот пат. На втората тренинг сесија на Гран При на Италија во 2006 година, тој поставил најбрзо време во двете сесии во петокот, тркачки викенд во кој сите БМВ возила биле брзи, со Роберт Кубица кој завршил на подиумот на трката. Фетел бил потврден како тест возач на БМВ Заубер за 2007 година. По тешкиот судир на редовниот БМВ возач Кубица на Гран При на Канада, Фетел го заменил него на трката во САД. Тој почнал на седмото место на стартот, завршил на осмо место во неделата и станал најмлад возач кој освоил бодови во Формула Еден, рекорд кој претходно го држел Џенсон Батон.
2007 година
На 31 јули 2007 година, БМВ го ослободил Фетел да се приклучи на Ред Бул Скудерија Торо Росо екипата, заменувајќи го Скот Спид како возач од трката во Унгарија  натаму (бидејќи тој веќе бил со договор со Ред Бул). Тој заработил околу US$165,000 долари за да ја заврши сезоната со Торо Росо. Пред трката, исто така било објавено дека Фетел ќе вози за Торо Росо во година, заедно со Себастиен Бурде во 2007 година Во трката на дожд во Јапонија возена на Фуџи патеката, Фетел стигнал до трето место, позади Луис Хамилтон и возачот на Ред Бул Рејсинг Марк Вебер, и се чинело дека е на пат да обезбеди подиум за себе и за тимот. Сепак, Фетел се судрил со Вебер пред себе за време на сигурносното возило, со што двајцата возачи се откажале. Вебер рекол во интервју по трката, "Детска работа. Деца со малку искуство – ќе направиш добра работа и тогаш тие ќе ја расипат целата работа", и исто така го критикувал Луис Хамилтон дека придонел кон судирот, опишувајќи го неговото вртење лево десно зад безбедносното возило како "гомненици". Фетел бил казнет со назадување од десет места на следната трка, но таа била отстранета по објавеното видео од гледач на YouTube кое покажало дека инцидентот можеби бил предивикан од однесувањето на Хамилтон зад безбедносното возило.
Фетел завршил на најдобро четврто место во кариерата на трката во, иако на почетокот бил 17-ти во мешани услови. Тој освоил пет бода, што било и најдобар резултат за себе и за Торо Росо. Сопственикот на Ред Бул Дитрих Матешиц го изнел своето уверување дека Фетел ќе биде еден од најголемите ѕвезди на Формула Еден во иднина. "Фетел е еден од младите момци со исклучителен потенцијал [...] Тој е брз, интелигентен, и многу се интересира за техничката страна на спортот."
2008: Најмлад освојувач на пол позиција и прва победа
По четири трки од сезоната во 2008 година, Фетел бил единствен возач кој не успеал да заврши ниту една трка, откажувајќи се во првиот круг на три од нив. Во секој од овие три случаи, тој бил вклучен во судири предизвикани од други возачи, а четвртиот бил проблем со моторот. Сепак, во петтата трка во Турција, конечно го здогледал црно-белото знаме, иако завршил како 17-ти по квалификување како 14-ти и доживеана пукната гума во првиот круг. Во следната трка во Монако, Фетел ги освоил првите бодови во сезоната со завршување на петтото место, по квалификување на 17-то место. Повторно освоил бодови во Канада поминувајќи го Хаики Ковалаинен во последните неколку кругови за последниот бод, иако стартувал од боксот. Фетел завршил како 12-ти во Франција France, пред да се откаже во првиот круг на влажната патека во Британиија откога бил избуткан од Дејвид Култард и заедно завршиле во мокриот песок. Освоил уште еден бод во Германија, поминувајќи го Фернандо Алонсо и осигурајжи осмо место кога Јарно Трули поминал многу широко. Фетел се откажал на трката во Унгарија кога неговиот мотор се прегреал за време на првиот пит-стоп. Тој импресионирал многумина на Европското Гран При со поставување на најбрзи времиња во првиот тренинг и вторите квалификации, пред да заврши како шести. Фетел ја завршил трката на шесто место, две секунди зад Јарно Трули. Техничкиот директор на Торо Росо Џорџо Асканели објаснил дека нешто се сменило на Европското Гран При во Валенсија: "Одеднаш Фетел разбра нешто околу тоа што треба да направи за да го вози Ф1 болидот побрзо. Тоа направи голема разлика – не само во однос на брзината која може да ја постигне, туку исто така во однос на неговата способност тоа да го прави постојано."
На Гран При на Италија во 2008 година, Фетел станал најмлад возач во историјата кој победил на Формула Еден Гран При трка. На возраст од 21 година и 74 дена, Фетел го надминал рекордот поставен од Фернандо Алонсо на Гран При на Унгарија во 2003 година за 317 дена кога тој победил на влажни услови во Монца. Фетел бил водечки во најголем дел од трката и ја поминал целта 12.5 секунди пред возачот на Мекларен Хеики Ковалаинен. Тоа биле прв подиум и победа за неговиот тим Торо Росо. Порано тој викенд, тој веќе станал најмлад освојувач на пол позиција, по поставување на најбрзи времиња во двете квалификациски сесии, втората и третата, и оваа победа исто така му го донела рекордот на најмлад возач на подиумот. Тимскиот шеф на Торо Росо Герхард Бергер рекол, "Како што докажа денеска, тој може да победува трки, но ќе го освои и светското првенство. Тој е кул момче". Хамилтон го пофали германецот, наведувајќи дека оваа негова победа покажа "колку тој е добар". Природата на победата и приказната на брзата кариера на 21 годишниот доведе германските медиуми да го наречат "малиот Шуми", иако Фетел бил брз да ги намали очекувањата кои ги донел резултатот, особено споредбата со седумкратниот светски првак: "Да ме споредувате со Михаел Шумахер е помалку смешно... Ќе биде тешко во нормални услови за нас да го повториме неговиот успех". Потоа тој завршил како петти на Сингапур. Во Јапонија,тој завршил на шестото место откога бил прогласен за седми кога неговиот клупски возач Бурде бил казнет за контактот со Фелипе Маса.
Во Бразил, по возењето за второ место во трка во стратегија на 3 застанувања во боксот, Фетел го преминал Луис Хамилтон на дождот за петто место во претпоследниот круг за придонес кон возбудливиот крај на сезоната. Тој речиси го довел на раб на разочарување возачот на Мекларен пред Тимо Глок драматично да забави во последниот круг (тој се мачеше со гуми за сува патека на се посилниот дожд) овозможувајќи Фетел и Хамилтон да го поминат, и Хамилтон да ја освои титулата, и Фетел четвртото место.
На крајот од сезоната Фетел беше прогласен за дебитант на сезоната од страна на Наградите на Аутоспорт.
136
136 (Римски бројки) — престапна година според општоприфатениот календар. Тоа била 136 година од новата ера, 136. од првиот милениум, 36. од II век и седма од 130-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5644 и 5645 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4886 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3896 и 3897 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 889.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 136 година се протега во 2772 и 2773, додека според второто гледиште, годината трае во текот на 2832 и 2833 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 679. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 501 и 500 година пред хиџра.
Тененски Планини
Тененски Планини (Tennengebirge) — мал, карпест планински венец во Северните Варовнички Алпи, кој лежи по целата своја должина пред Источните Алпи. Овој висок планински масив, кој е претежно варовнички, има површина од околу 60 км2 и поседува голем број на пештери. Планините се наоѓаат во покраината Салцбург, блиску до Бишофсхофен, во Австрија.
Околу 37 км2 од планинскиот масив на Тененските Планини се наоѓа на надморска височина над 2000 метри, и овој дел бил прогласен за природен резерват во 1982 година.
Топографија
Контурите на планинскиот масив се опкружени со:
Планински врвови
Највисоки врвови се Раухек (2430 метри надморска височина), а се наоѓа на запад, и Блајкогел, кој се наоѓа на исток и е со надморска височина од 2412 метри. Највисоките точки се наоѓаат како што се оди кон јужниот раб на планинскиот масив, а висината на врвовите се намалува одејќи кон северниот дел. Најважните врвови се:
Геологија
Овој планински масив се одликува со исклучително карстни карпи, составени главно од Дачштајн варовник, кој лежи врз основа од Рамсау доломит.
На јужните падини, долж линијата Лунгец-Верфенвенг-Верфен се наоѓа зоната на расед (Schuppenzone). Оваа зона е изградена од геолошката Верфенска образба, која била формирана во периодот на долниот тријас, и од доломитите од периодот на среден тријас (Анизик и Ладиник). Оваа зона на расед се вика Верфен-Санкт-Мартин зона на расед (Werfen-St.-Martin Schuppen Zone).
Планинарење
Како висок планински масив, Тененските Планини изобилуваат со бројни патеки за планинарење. Планинарите сепак треба да се свесни за недостаток на вода поради карпестиот терен, како и за опасноста од загубување во магла и во други услови на намалена видливост. Алпското искуство и добрата физичка подготвеност се основни предуслови за алпинизам, иако постојат бројни планински колиби. Провалиите по работ на планините им овозможуваат на алпинистите опции за искачување. Страната на јужниот раб на масивот, посебно околу планинската куќа Верфенер и над планинската куќа на д-р Хајнрих Хекел, се посебно популарни поради лесната пристапност. Во зима има разни скијачки патеки кои поминуваат низ планините, а на некои места има и екстремни скијачки патеки.
Космос-949
Космос-949 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 6 септември 1977 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6700 килограми. Космос-949 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,0 минути, додека аголот на наклонетост на орбиталната рамнина во однос на рамнината на екваторот изнесувала 62,8°. Најголемото растојание од Земјата го достигнал на 288 км, а најмалото на 169.
Криволак
Криволак — село во Општина Неготино, во околината на градот Неготино.